*Nr. CJRAE Sălaj 4365/07.11.2024 APROBAT,*

 *Inspector școlar general, Prof. Bancea Gheorghe*

**REGULAMENT**

**CONCURSUL DE CONSILIERE ŞCOLARĂ PRIN ARTTERAPIE**

 **„EXPRIMĂ-TE LIBER!” (Propus pentru CPEENI 2025)**

Prezentul **concurs** presupune implicarea elevilor în realizarea unor lucrări ingenios concepute şi transmiterea unor mesaje educaţionale de impact prin intermediul diferitelor tehnici de exprimare specifice artterapiei.

**SCOPUL CONCURSULUI** urmărește dezvoltarea personală a elevilor, din punct de vedere psiho-social, prin libertatea de expresie şi artterapie.

**GRUPUL ȚINTĂ:** Concursul se adresează elevilor de **gimnaziu şi liceu** (clasele V-XII) din județele partenere. Ținând cont de cele două nivele de învățământ, concursul se desfășoară separat la **nivel gimnazial și la nivel liceal.**

**TEMA CONCURSULUI** în acest an este **EDUCAȚIA îmi dă VALOARE - Eu sunt SMART în ÎNVĂȚARE.** Concursul de consiliere școlară prin artterapie „Exprimă-te liber!” abordează anual o altă temă care urmărește dezvoltarea personală a elevilor. Prin valorificarea temei din acest an, elevii vor cunoaște principalele **abilități asociate**,în literatura de specialitate, **cu strategiile de învăţare.** **Elevii își vor dezvoltra, strategii eficiente de învățare și de creștere a motivației școlare, precum:** 1 - strategii de studiu, memorare/mnemotehnici; 2 - strategii de luare a notițelor; 3 - strategii de citire și înțelegere; 4 - strategii de scriere și cercetare; 5 - strategii de răspuns la teste și examinări; 6 - organizarea materialelor de studiu și a sarcinilor școlare; 7 - gestionarea timpului; 8 - dezvoltarea motivației academice; 9 - reducerea anxietății în situații de testare și evaluare; 10 - strategii de concentrare a atenţiei asupra performanţei şi a evitării elementelor perturbatoare. De asemenea, elevii vor înțelege că educația, participarea școlară și perfecționarea continuă, (atât din punct de vedere școlar și profesional, cât și din punct de vedere al dezvoltării personale) este necesară pe tot parcursul vieții. Toate acestea vor contribui la îmbunătățirea performanțelor școlare la elevii participanți

**MODALITĂȚILE DE PARTICIPARE**

Participarea va fi **directă** (participare efectivă) și **online** (transmiterea unor materiale pe tema concursului). Elevii pot participa **individual sau în grup** în funcție de secțiune.

**SECȚIUNILE CONCURSULUI**: concursul se organizează pe **4 secțiuni**:

1. ***Scenetă/monolog*** *(format audio-video, durata maximă de 5 minute), participare:* ***individuală sau în grup******de maxim 4 elevi****;*
2. ***Meloterapie*** *- compoziţie muzicală (un cântec cu versuri originale pe tema concursului - format audio-video, durata maximă de 5 minute), participare:* ***individuală sau în grup******de******maxim 4 elevi****;*
3. ***Desen/pictură/fotografie/artă digitală, participare individual sau în grup de maxim 2 elevi****;*
4. ***Creație literară*** *(în versuri: maxim 6 strofe; compunere : maxim 3 pagini,* ***participare individuală***

Lucrările de tip: desen, pictură, fotografie - vor fi transmise în format imagine (JPG).

 Lucrările de tip multimedia/artă digitală (care îmbină multiple tehnici digitale**) -** se va transmite LINK-ul spre material. Menționăm că arta digital este înțeleasă ca totalitate a creațiilor artistice realizate cu ajutorul computerului, combinând conceptele tradiționale (pictura, sculptura, muzica, desen, teatru, literatură etc.) cu performanțele spatiului virtual (generarea și editarea de imagini, sunete, animații prin diferite programe și soft-uri).

**COORDONAREA ELEVILOR**: Elevii participanți sunt coordonați de către consilierul școlar și/sau profesorul de altă specialitate (explicarea temei concursului și a importanței acesteia, sprijin în transmiterea unui mesaj cu impact educațional). Astfel, elevii vor fi coordonați de **maximum 2 profesori pentru fiecare secțiune**, atât la nivel gimnazial cât și la nivel liceal.

**CRITERII DE JURIZARE:** Jurizarea se va realiza pe nivele de învățământ (gimnaziu/liceu) și pe cele 4 secțiuni ale concursului. Se vor acorda premiile I, II și III. Premiile vor consta în diplome pentru toți elevii și profesorii participanți. Conform fișei de evaluare (Anexa 4), cel mai mult va conta conținutul educațional al mesajului și mai puțin latura artistică. Criterii: conţinutul educaţional - 5 puncte; impactul mesajului - 2 puncte; originalitate și creativitate în conceperea și transmiterea mesajului - 2 puncte; exprimarea artistică - 1 punct. Punctajul maxim este de 10 puncte. Nerespectarea tematicii concursului este un **criteriu eliminatoriu. În urma jurizării nu se vor admite contestații!**

**ETAPE ȘI ACTIVITĂȚI**: Concursul se va desfăşura, în perioada **noiembrie 2024 - mai 2025**, în **trei etape** - la nivel de unitate de învăţământ, la nivel judeţean şi la nivel național. **La etapa județeană**: participă elevii care obțin **premiul I** și premiul **II,** pe fiecare secțiune și pe fiecare nivel, la etapa pe școală. **La etapa națională** participă produsele/lucrările premiate la nivel judeţean, cu **premiul I** și **premiul II** pe fiecare secţiune, nivel gimnazial și nivel liceal, din Sălaj și din judeţele partenere.

**Etapele și activitățile principale sunt detaliate mai jos.**

1. **Anunţarea şi promovarea proiectului, în rândul partenerilor și a participanților, la nivel județean/național (18.11.2024 - 22.11.2024).**

 CJRAE Sălaj transmite online tuturor reprezentanților CJRAE din țară: Regulamentul concursului; Formularul de înscriere a județului în concurs (Anexa 1); Fișa de înscriere a elevilor (Anexa 2); Acordul părinților privind GDPR (Anexa 3); Fișa de jurizare (Anexa 4).

**Înscrierea în concurs** se va realiza, în prima fază, prin completarea și transmiterea online a Formularului de înscriere (Anexa 1), la adresa: exprimatelibercjraesalaj@gmail.com . Restul documentelor și link-urile spre lucrările premiate la etapa județeană (Anexa 2 și Anexa 3), se vor încărca în drive-ul organizatorilor, la nivelul și secțiunea corespunzătoare, într-un folder cu numele județului.

1. **Organizarea, online, a Workshop-ului cu tema: *„Exprimă-te liber! - concursul în care consilierea școlară se îmbină cu artterapia, pentru a ajuta elevii să evolueze”*** (**25.11.2024 - 29.11.2024**). Activitatea constă în desfășurarea unui workshop online, la nivel național, cu reprezentanții județelor înscrise în concurs și ulterior, organizarea unui workshop la nivelul fiecărui județ, cu consilierii școlari/cadrele didactice. În cadrul workshop-urilor se vor prezenta aspecte organizatorice ale activităţilor din proiect; prelucrarea regulamentului concursului; prezentarea tematicii concursului (**EDUCAȚIA îmi dă VALOARE - Eu sunt SMART în ÎNVĂȚARE**); prezentarea criteriilor de jurizare.
2. **Organizarea și desfășurarea concursului la nivel de şcoală** (**2.12.2024** - **31.01.2025**).

După promovarea concursului la nivel de școală, profesorul consilier şcolar împreună cu cadrele didactice implicate vor identifica elevii care doresc să se înscrie în concurs. Se vor organiza întâlniri/sesiuni de informare/consiliere psihopedagogică cu elevii participanți, în care elevii vor fi informați cu privire la concurs și se va explica tema concursului (se va discuta despre importanța educației și despre modalități de dezvoltare a strategiilor de învățare și de creștere a motivației școlare). După ce elevii au înțeles tema concursului și au fost informați/consiliați pe această teamă, vor alege o tehnică de exprimare din cele 4 secțiune ale concursului și vor fi îndrumați pentru pregătirea momentului de liberă exprimare pe tema concursului. Profesorul coordonator poate să ofere elevilor îndrumare legată de corectitudinea informațiilor transmise și legat de valoarea educativă a conținutului, conform literaturii de specialitate.

Participarea va fi **directă**:

* lucrările de la secțiunile scenetă/monolog; meloterapie/compoziție muzicală; compoziție literară (poezie, compunere) - se prezintă efectiv la concurs;
* lucrările de la secțiunea desen/pictură/fotografie/artă digitală - se vor prezenta în mod direct sau se vor vizualiza pe un ecran de proiecție în timpul concursului. După concurs se vor realiza expoziții cu lucrările de la această secțiune.

Elevii care obțin **premiul I,** și **II** la etapa pe școală, vor participa la etapa județeană.

1. **Organizarea și desfășurarea concursului la nivel judeţean** (**03.02.2025 - 14.03.2025**).

Pentru etapa la nivel de județ recomandăm organizarea concursului cu participarea **directă** a elevilor, la fel ca și etapa pe școală.

Se vor transforma ulterior în format necesar pentru înscrierea la etapa națională, doar lucrările câștigătoare (**locurile I și II** de la fiecare nivel și secțiune): **format video** (pentru secțiunea scenetă/monolog și secțiunea meloterapie); **format imagine/jpg** (pentru secțiunea desen/pictură/fotografie) și **link** (pentru material multimedia/artă digitală); **format Word sau PDF** pentru compoziție literară (versuri sau compunere).

1. **Organizarea și desfășurarea concursului la nivel național** (**17.03.2025 - 07.05.2025**).

Etapa națională se va organiza **online.**

**Înscrierea la etapa națională:**

Pentru participare la etapa națională, înscrierile se realizează până în **4 aprilie 2025,** prin transmiterea către CJRAE Sălaj a **Anexei 2 - Fișe de înscriere cu inserarea link-urilor** spre materialele elevilor și a **Anexei 3 - Acordurile părinților privind GDPR**. Acestea se vor transmite într-un folder denumit cu numele județului participant, prin încărcarea în google drive la link-ul:

<https://drive.google.com/drive/folders/1vwxYGmKcu21kUEK6WQbO7ITlRbjUWnlA?usp=drive_link>

Se vor transmite doar LINK-URILE spre materialele elevilor (recomandăm încărcarea materialelor audio-vizuale în conturi drive, You Tube etc. apoi **selectarea opțiunii de acces „oricine de pe internet are acest link”** iar apoi se va copia și transpune link-ul în Anexa 2).

Pe fiecare material/produs se va trece la final**:** Numele concursului, ediția și județul organizator (Concurs de Consiliere Școlară prin Artterapie „Exprimă-te liber!”, Ediția 2025, CJRAE Sălaj); Numele și prenumele elevului/elevilor; Denumirea unității de învățământ, Clasa, Județul; Numele și prenumele profesorilor coordonatori; iar dacă au fost utilizate negative și linii melodice, imagini sau alte conținuturi - se va specifica sursa.

**Condiții de participare:** Toți elevii participanți trebuie să aibă completat ACORDUL PĂRINȚILOR (Anexa 3) privind dreptul organizatorilor de prelucrare a datelor cu caracter personal și dreptul de promovare a imaginii elevilor şi a conţinuturilor lucrărilor audiovizuale transmise în concurs (conform Legii nr. 190 din 18 iulie 2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE Regulamentul general privind protecţia datelor). Acordurile părinților se vor anexa la fișa de înscriere în concurs. **Lipsa acordului specificat mai sus, face imposibilă participarea. Evaluarea lucrărilor** (pentru etapa națională): Evaluarea se va realiza **online,** în perioada 5-7 mai, în zile diferite, pe cele două nivele (gimnaziu și liceu), iar rezultatele se vor anunța la o festivitate de premiere organizată online, cu cadrele didactice coordonatoare din județele participante, astfel: **5 mai 2025 -** concursul la nivel de **gimnaziu, 6 mai 2025 -** concursul la nivel de **liceu, 7 mai 2025 - festivitatea de premiere.**

Pentru fiecare secțiune se va forma o **comisie de jurizare** cu membrii din **județele participante** și membrii din cadrul CJRAE Sălaj. Jurizarea se va realiza pe baza criteriilor din fișele de evaluare (Anexa 4).

**Se vor acorda premiile I, II și III**. Premiile vor consta în diplome pentru toți elevii și profesorii participanți la etapa naţională.

**În urma jurizării NU se vor admite contestații.**

**Numărul maxim de participanți:** În total, **din fiecare județ** pot participa online cu lucrări/produse, **maxim 44 de elevi**: **22 elevi de gimnaziu și 22 elevi de liceu** (în cazul în care se participă la cele 4 secțiuni cu maximul de elevi și s-au obținut câte 2 premii pe secțiune, respectiv: maxim 4 elevi/scenetă + maxim 4 elevi/meloterapie + 2 elevi/desen + 1 elev/compoziție literară, rezultă per nivel un total de maxim 11 elevi x 2 premii/secțiune = 22 elevi/nivel/județ).

**6. Organizarea unor acțiuni de diseminare a rezultatelor concursului și a materialelor educaționale realizate în format digital, pe tema concursului** (**08.05.2025 - 31.05.2025**)

Se vor promova, online, rezultatele concursului și produsele elevilor/materialele audiovizuale care au obținut **premii** (la fiecare secțiune/nivel). Acestea vor fi diseminate la nivel național, prin intermediul rețelelor oficiale de socializare a CJRAE și a site-urilor CJRAE din județul Sălaj și din țară.

**Alte mențiuni:**

**! Cadrele didactice coordonatoare se vor asigura că materialele audio-vizuale, NU vor conține**: mesaje politice; mesaje care promovează discriminarea de orice fel; nuditate, imagini sau mesaje cu conotație sexuală; instigarea la violență/ură, atitudini negative; limbaj nepotrivit; plasarea de produse sau reclame.

**! Originalitatea materialelor este asumată de către cadrul didactic coordonator**. Dacă se vor prelua materiale cu drepturi de autor (negative, linii melodice, imagini, versuri etc.) se va menționa sursa/autorul (în ultima parte a materialului).

**!** Cadrele didactice coordonatoare **se vor asigura că părinții înțeleg conținutul acordului** privind GDPR și faptul că numele/imaginea copiilor (din filmulețe) se va promova și disemina în scop educațional, în mediul online (site-uri și rețele de socializare).

**ANEXE:**

Anexa 1 - Formularul de înscriere a județului în concurs;

Anexa 2 - Fișa de înscriere a elevilor în concurs/Link-uri lucrări

Anexa 3 - Acordul părinților privind GDPR;

Anexa 4 - Fișa de jurizare.

Anexa 5 - Afișul de promovare a concursului.

***Date de contact:*** *Tel: 0748103228 - Coordonator servicii de consiliere școlară și psihologică Sălaj, Anca Dragoș*

*E-mail:* exprimatelibercjraesalaj@gmail.com

*Secretariat CJRAE Sălaj: 036056613, [www.cjraesalaj.ro](http://www.cjraesalaj.ro)*

**Coordonatori proiect:**

* Prof. consilier școlar, **ADINA EMILIA MESAROS**
* Prof. consilier școlar **ANCA CORINA DRAGOȘ**
* Prof. consilier școlar, dr. **MELANIA MARIA GÂRDAN**
* Prof. consilier școlar, **CERNUCAN LORENA DIANA**
* Prof. consilier școlar, **CÂMPEAN ZAMFIRA CRISTINA**

Director CJRAE Sălaj, Prof. consilier școlar, Mesaros Adina Emilia